CELEX: 32015D0838
Language: sl
Date: 2015-05-28 00:00:00
Title: Izvedbeni sklep Komisije (EU) 2015/838 z dne 28. maja 2015 o spremembi Izvedbenega sklepa 2014/909/EU glede podaljšanja obdobja uporabe zaščitnih ukrepov v zvezi z malim panjskim hroščem v Italiji (notificirano pod dokumentarno številko C(2015) 3558) (Besedilo velja za EGP)

29.5.2015   
            
            
               SL
            
            
               Uradni list Evropske unije
            
            
               L 132/86
            
         IZVEDBENI SKLEP KOMISIJE (EU) 2015/838
   z dne 28. maja 2015
   o spremembi Izvedbenega sklepa 2014/909/EU glede podaljšanja obdobja uporabe zaščitnih ukrepov v zvezi z malim panjskim hroščem v Italiji
   
      
         (notificirano pod dokumentarno številko C(2015) 3558)
      
   
   (Besedilo v italijanskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) ter zlasti člena 10(4) Direktive,
   ob upoštevanju naslednjega:
   
               (1)
            
            
               Z izvedbenim sklepom Komisije 2014/909/EU (3) so bili po obvestilu Italije z dne 11. septembra 2014 o prisotnosti malega panjskega hrošča (Aethina tumida) v regijah Kalabrija in Sicilija določeni nekateri zaščitni ukrepi.
            
         
               (2)
            
            
               Izvedbeni sklep 2014/909/EU se uporablja do 31. maja 2015. Ker pa pregledi in epidemiološke raziskave, kot so določeni v Izvedbenem sklepu 2014/909/EU, ter aktivni nadzor glede pojava malega panjskega hrošča v navedenih italijanskih regijah niso končani, epidemiološke razmere še niso opredeljene, čeprav se hrošč od prejšnjega decembra ni več pojavil.
            
         
               (3)
            
            
               Glede na te prehodne razmere in dokler ni na voljo nadaljnjih informacij o nadzoru, je treba podaljšati obdobje uporabe ukrepov, določenih v Izvedbenem sklepu 2014/909/EU, do predvidenega konca sedanje čebelarske sezone v teh regijah konec novembra 2015.
            
         
               (4)
            
            
               Izvedbeni sklep 2014/909/EU bi bilo treba ustrezno spremeniti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Člen 4 Izvedbenega sklepa 2014/909/EU se nadomesti z naslednjim:
   
      „Člen 4
      Ta sklep se uporablja do 30. novembra 2015.“
   
   Člen 2
   Ta sklep je naslovljen na Italijansko republiko.
   
      V Bruslju, 28. maja 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Izvedbeni sklep Komisije 2014/909/EU z dne 12. decembra 2014 o nekaterih zaščitnih ukrepih v zvezi s potrjenimi pojavi malega panjskega hrošča v Italiji (UL L 359, 16.12.2014, str. 161).